شەفەق نیوز/ وەڕێەوبەرایەتی پۆلیس پارێزگای هەولێر پایتەخت هەڕێم کوردستان، ئمڕوو جومعە، رەگەیان دەیان گەیایکەر لەناو مزگەفتەیل دەسگیر کردنە.
هۆگر عەزیز قسەکەر پۆلیس لە کۆنگرەیگ ڕووژنامەوانی وت، " ئمڕوو لە هەڵمەتیگ ک هێزەیل پۆلیس وەڕێەوبەرایەتی پارێزگای هەولێر ئەنجامی دان لە مزگەفتەیل لە مەوقەی وتار جومعە توەنستنە بڕیگ گەیایکەر لەناو شار و دەورگەردی دەسگیر بکەن ک هەراسان نەمازکەرەیل کردوین.
وتیش " هێزەیلمان لەی هەڵمەتە 48 گەیایکەر دەسگیر کردنە ک 27 ژنە و 8 پیاو 13 مناڵ"، و دیاریکرد " وەڕێەوبەرایەتی پۆلیس پارێزگای هەولێر کار کەێد ئەرا نواگیری کردن لە دیاردەی ناشارستانی لە شارەگە".
